Նիդերլանդների արքայական դրամահատարանի *De Munt* կոչվող շենքը, 1903-1911 թվականների միջև:
**Նիդերլանդների արքայական դրամահատարան** (հոլ.՝ Koninklijke Nederlandse Munt), Ուտրեխտում, Նիդերլանդներ, տեղակայված հոլանդական պետությանը ամբողջությամբ պատկանող ընկերություն, 1807 թվականից միակ հոլանդական ձեռնարկությունը, որին մետաղադրամների հատման և թողարկման իրավունք է վերապահված։

Պատմություն
-----------

1806 թվականի սեպտեմբերի 7-ին, երբ Նիդերլանդները Լյուդովիկ Բոնապարտի ենթակայության տակ էր, նա որոշեց, որ մետաղադրամների հատումը և մատակարարումը պետք է կատարվի մեկ ազգային մարմնի կողմից։ Սա հակասում էր մեծ առևտրական քաղաքների միջնադարյան սովորույթներին, որոնք ունեին իրենց սեփական դրամահատարանն ու մետաղադրամները, որոնք հանգեցրին երկրում շրջանառվող տարբեր մետաղադրամների և վերահսկողության բյուրոկրատիայի տարբեր մակարդակների։

Սկզբում մտադրություն կար դրամահատարան գտնել մայրաքաղաք Ամստերդամում, բայց անբավարար ֆինանսական հնարավորությունների պատճառով որոշվեց ազգային դրամահատարանը տեղակայել Ուտրեխտում։

1813 թվականի Նապոլեոնի պարտությունից հետո, երբ Նիդերլանդների թագավորությունը հիմնվեց Վիլհելմ I թագավորի կողմից, դրամահատարանը վերանվանվեց *s Rijks Munt* : Այն, ինչ այժմ հայտնի է որպես Բելգիա, նոր թագավորության մի մասն էր, և երկրորդ դրամահատարանը հիմնվեց Բրյուսելում։ 1839 թվականին Բելգիան անկախություն ձեռք բերեց, *s Rijks Munt* - ը դարձավ Նիդերլանդների թագավորության միակ դրամահատարանը։ Դրամահատարանի միավորումից առաջ հատված նահանգային մետաղադրամները դեռ շրջանառության մեջ էին։ Նրանց համեմատաբար բարձր ինքնարժեքի պատճառով «նոր» մետաղադրամները ճանաչում ստացան միայն ժամանակի ընթացքում։ 1849 թվականին նահանգային մետաղադրամները պաշտոնապես հանվեցին շրջանառությունից։

1901 թվականին ընկերությունը դրվեց ֆինանսների նախարարության ենթակայության տակ, իսկ 1912 թվականին դրամահատարանը պաշտոնապես որպես սեփականություն անցավ պետությանը։ Երկրորդ համաշխարհային պատերազմի ընթացքում Գերմանիայի բռնազավթումից հետո 1944 թվականին մետաղադրամները արտադրվում էին Միացյալ Նահանգներում։ Դա անհրաժեշտ էր ազատագրումից հետո բավարար արժույթ ապահովելու համար։

1994 թվականին *s Rijks Munt* դրամահատարանը վերանվանվեց *De Nederlandse Munt NV*: Այն դարձավ ընկերություն, որը 100 տոկոսով պատկանում էր Հոլանդիայի պետությանը։ Հինգ տարի հետո թագուհին ընկերությանը շնորհեց *Koninklijk* (թագավորական, արքայական) կոչումը, և այժմ ընկերությունը իրավունք է վերապահում իրեն անվանել *De Koninklijke Nederlandse Munt* (Նիդերլանդների արքայական դրամահատարան)։ 2016 թվականի նոյեմբերի 22-ին Նիդերլանդների արքայական դրամահատարանը վաճառվեց *Belgian Groep Heylen*-ին։

Արտադրություն
-------------

2002 թվականից սկսած Նիդերլանդների թագավորական դրամահատարանը լիազորված է եվրագոտու օտարերկրյա ազգային բանկերի համար հատել մետաղադրամներ, ինչպես նաև հշմետաղադրամներ հատել Լատվիայի, Գվատեմալայի և Հոնդուրասի համար։ Բացի այդ, Նիդերլանդների արքայական դրամահատարանը արտադրում է հուշադրամներ և հավաքորդների համար նախատեսված մետաղադրամներ (դրանցից որոշները պաշտոնական մետաղադրամներ են[*legal tender?*], որոշները՝ ոչ) և թագավորական մեդալներ։

Նիդերլանդների արքայական դրամահատարանը լիազորվել է իրականացնել նաև հին գուլդենների ոչնչացման խնդիրը՝ 2002 թվականին դրանք եվրոյով փոխարինվելուց հետո։

Ծանոթագրություններ
------------------

1. 1 2   — 2019.
2. ↑  MedalBook
3. ↑  By Royal decree no. 18
4. ↑  "website on the Dutch guilder about the coins in the era of William I". Արխիվացված է the original 2008 թ․ հունվարի 2-ին. Retrieved 2019 թ․ փետրվարի 13. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Law of 28 May 1901, State Courant No 130
6. ↑  Website on the Dutch guilder, during the reign of Wilhelmina Archived 2008-01-02 at the Wayback Machine. (Dutch)
7. ↑  Royal Decree 20 July 1944, State Courant E54 and E55)
8. ↑  "Website about the Dutch Guilder describing the change from 's Rijks Munt to Koninklijke Nederlandse Munt". Արխիվացված է the original 2006 թ․ հոկտեմբերի 9-ին. Retrieved 2019 թ․ փետրվարի 13. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  (Հոլանդերեն)Groep Heylen koopt Koninklijke Nederlandse Munt, press release by Koninklijke Nederlandse Munt. 22 November 2016. Visited 22 November 2016
10. ↑  Website of the Royal Dutch Mint on market shares (Dutch)

* elaborating about the Royal Dutch Mint (in English)